Reinyro kalnas
Reinyro kalnas (angl. Mount Rainier) – aktyvus ugnikalnis (stratovulkanas) JAV šiaurės vakaruose, Vašingtono valstijoje, 87 km į pietryčius nuo Sietlo. Kalnas iškilęs Šiaurės Amerikos Kordiljerų Kaskadiniuose kalnuose. Aukštis 4392 m (aukščiausias valstijoje). Ugnikalnis su apylinkėmis sudaro Reinyro kalno nacionalinį parką. Reinyrą dengia 26 ledynai, kurių bendras plotas 91 km². Viršūnėje yra 2 krateriai, kiekvienas virš 300 m skersmens. Paskutinis ugnikalnio išsiveržimas įvyko 1854 m.